Wikiloc - 80. Senderisme en tren. De Núria a Bolquera-Eina (Tren Groc) per la Vall d'Eina
Senderisme en tren
Senderisme en tren on Wikiloc
80. Senderisme en tren. De Núria a Bolquera-Eina (Tren Groc) per la Vall d'Eina on Wikiloc

Coll de la Perxa

Coll d´Eina

Coma d'Eina

Dolmen Lou Pou

Dolmen Pascarets

Estació Bolquèra-Eyna (SNCF)

Estació del Cremallera de Núria

Gran fita de pedres

Eina 1.574 m

80. Senderisme en tren. De Núria a Bolquera-Eina (Tren Groc) per la Vall d'Eina - Wikiloc
LA TRAVESSA Gran travessa que ens portarà des de Núria a Eina i a l'estació de Bolquera (Tren Groc) per la Vall d'Eina a través del Coll d'Eina. Podem considerar aquesta travessa com a una travessa germana de la Ruta ST36 travessa Núria a Carançà, per la seva similitud. Podem diferenciar-les, però, en què aquesta transcorre per un entorn més amable i còmode, amb camins fàcils de seguir i amb un vessant botànic i cultural més present. Per contra, la Núria-Carançà és una caminada que podem considerar-la més d'alta muntanya en discorre per camins pedregosos, llacs glacials i camins equipats. La Vall d'Eina, íntegrament al vessant francès, forma part del Parc Natural Regional dels Pirineus i té la protecció de Reserva Natural pel seu valor botànic, especialment floral. La vall ja era coneguda al s. XVII pel seu valor naturalista i conté més de mil espècies de plantes, algunes d’elles endèmiques de la vall. És per això que és recomanable de fer la travessa a la primavera, quan la vall s’omple de lliris, gencianes o prunelles, tal com ja va expressar poèticament Jacint Verdaguer al seu poema Canigó. Un cop arribem a la població d’Eina ens acostarem a l’estació del Tren Groc de Bolquera-Eina (l’estació més alta de França en adherència) a través d’un Sender Arqueològic (abalisat i marcat) que ens portarà a visitar dos dòlmens amb grans vistes dels Pirineus. La ruta comença a l’estació del cremallera de Núria. Si volem allargar l’excursió, podem accedir al Santuari a peu per les diferents rutes marcades que hi donen accés. Però si volem fer-la en un sol dia, és més còmode i recomanable d’accedir a la Vall amb el tren cremallera i deixar per una altra ocasió la pujada a peu a Núria. DIFICULTAT La Núria-Eina és una travessa que es pot fer en un sol dia. És més curta que la seva germana Núria-Carançà i més fàcil de fer ja que en tot moment segueix camins fressats i fàcils de seguir durant tot l'itinerari. ELS TRENS - ESTACIÓ DE SORTIDA: Núria (Cremallera de Núria). Accés al Santuari a través del Cremallera de Núria des de Ribes de Freser, on connecta amb els trens de Rodalies de Catalunya. - ESTACIÓ D’ARRIBADA: Bolquera-Eina (Tren Groc SNCF). L'estació es troba al mig de les poblacions de Bolquera i Montlluís, a tocar del coll de la Perxa. El nucli d'Eina es troba més apartat de l'estació que els dos pobles anteriors. Des de l'estació cal agafar el Tren Groc fins a La Tor de Querol-Enveig, on connecten amb els trens de Rodalies. Podeu consultar tots els horaris a: - Rodalies de Catalunya - Cremallera de Núria (FGC) - SNCF